Som det gælder for brænde gælder det også for træpiller – jo bedre kvalitet du bruger, des færre problemer vil du få med forbrændingen. Nogle tror fejlagtigt, at mørke træpiller har en højere kvalitet. Du bør altid prøve at finde lyse træpiller, da de har det reneste indhold af træ, og indeholder mindre bark, der har en lav brændværdi. Træpiller skal desuden være lette at knække med hænderne. Du kan få træpiller i både 6 og 8 mm. Teknisk set kan pilleovne godt klare træpiller på 8 mm, men vi anbefaler at du altid bruger 6 mm, da pilleovnen hurtigere når en effektiv temperatur i brændkammeret, når der er et større overfladeareal på træpillen.